ตามดูผลกระทบจาก นโยบายปราบ "ทัวร์ศูนย์เหรียญ" เดือนตุลาคม - FINNOMENA
หลังจากรัฐบาลดำเนินนโยบายปราบทัวร์ศูนย์เหรียญอย่างจริงจังเมื่อปลายเดือนสิงหาคมที่ผ่านมา ได้มีการคาดการณ์กันว่า นักท่องเที่ยวจีนในไทยจะลดลงราว 5% ของจำนวนที่คาดไว้ของปี 2559
26 ต.ค. 2559

หลังจากรัฐบาลดำเนินนโยบายปราบทัวร์ศูนย์เหรียญอย่างจริงจังเมื่อปลายเดือนสิงหาคมที่ผ่านมา ได้มีการคาดการณ์กันว่า นักท่องเที่ยวจีนในไทยจะลดลงราว 5% ของจำนวนที่คาดไว้ของปี 2559
ล่าสุดสมาคมไทยธุรกิจการท่องเที่ยว ระบุว่านักท่องเที่ยวจีนที่เดินทางผ่านบริษัททัวร์ที่เป็นสมาชิกของสมาคมมีจำนวนลดลงถึง 60% แต่ส่วนนักท่องเที่ยวจีน ที่เดินทางเองนั้นไม่ได้รับผลกระทบเท่าไหร่ แถมมีจำนวนเพิ่มขึ้นด้วย
แต่หากนับรวมๆนักท่องเที่ยวจีนทั้งหมดแล้ว เฉพาะเดือนตุลาคม จำนวนนักท่องเที่ยวจีนได้ลดลงถึง 30%
ทั้งนี้ผลมาจากมาตรการต่างๆ ของภาครัฐที่ยังไม่ค่อยชัดเจน อีกทั้งการที่มีการกำหนดราคาทัวร์ขั้นต่ำที่ 1,000 บาทต่อคนต่อคืน น่าจะทำให้เกิดการชะงักในระยะสั้น ทำให้นักท่องเที่ยวจีนเริ่มหันไปท่องเที่ยวที่ประเทศอื่นแทน
ซึ่งทางสมาคมไทยธุรกิจการท่องเที่ยวก็ไม่ได้นิ่งนอนใจ มีการใช้กลยุทธ์ต่างๆ เพื่อดึงนักท่องเที่ยวจีนที่มีคุณภาพกลับมา เช่น เตรียมนำบริษัททัวร์ ราว 200-300 ราย ไปโรดโชว์ใน 4 เมืองหลักของจีน อาทิ ปักกิ่ง เซี่ยงไฮ้ ฯลฯ ในช่วงต้นปีหน้า
ยกระดับการบริการพร้อมโปรโมทแนะนำสถานที่ท่องเที่ยวใหม่ๆ ในไทย ให้ทางจีนรู้จักเพิ่มขึ้น เพื่อให้เข้าใจถึงความคุ้มค่ากับราคาที่ปรับเพิ่มขึ้นมา
อีกทั้งทางสมาคมทั้งยังได้เสนอกับทาง ททท. เพื่อโปรโมทให้ในปี 2561 เป็นปีการท่องเที่ยวใหญ่ระหว่างไทย-จีน ภายใต้ชื่อแคมเปญ “Thailand and China Tourism Year” ซึ่งเชื่อว่าจะดึงนักท่องเที่ยวจีนกลับคืนมาได้
***สรุปสถานการณ์การท่องเที่ยวของไทยในรอบ 9 เดือนแรกที่ผ่านมา (ม.ค. – ก.ย.) มีจำนวนนักท่องเที่ยว 24.82 ล้านคน เพิ่มขึ้น 12.37% และมีรายได้รวม 1.23 ล้านล้านบาท เพิ่มขึ้น 16.22% จากช่วงเดียวกันของปีที่ผ่านมา และคาดว่าตลอดทั้งปีนี้จะมีนักท่องเที่ยวรวมประมาณ 32 ล้านคน
อ่านเต็มๆได้ที่ : http://www.prachachat.net/news_detail.php?newsid=1477296132
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
ทัวร์ศูนย์เหรียญ
นักท่องเที่ยวจีน
แชร์บทความ: